钦定古今图书集成/明伦汇编/官常典/第077卷 > 武邑公受洛
## 钦定古今图书集成/明伦汇编/官常典/第077卷 > 武邑公受洛

按《魏书辽西公传》：武遂子拔干子受洛袭，进爵武邑
公，卒。子叱奴，武川镇将。叱奴子洪超，颇有学涉。大乘
贼乱之后，诏洪超持节兼黄门侍郎，绥慰冀部。还，上
言：“冀土宽广，界去州六七百里，负海险远，宜分置一
州，镇遏海曲。”朝议从之，后遂立沧州，卒于北军将、光
禄大夫。

===阴平熹王烈===按《魏书秦王传》：“卫王仪弟烈，刚武有智略。元绍之逆，
百寮莫敢有声，惟烈行出外，诈附绍募执太宗。绍信
之，自延秋门出，遂迎立太宗。以功进爵阴平王。薨，谥
曰熹，子裘袭。”